*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*274. számú előterjesztés*

Bátaszék Város Önkormányzat Képviselő-testületének 2018. november 28-án

16,00 órakor megtartandó ülésére

*Döntés a Baross utca felújítási munkáira kötött vállalkozási szerződés módosításáról*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:**  Kondriczné dr. Varga Erzsébet jegyző**Tárgyalja:**PG Bizottság: 2018. 11. 27. |

 **Tisztelt Képviselő-testület!**

Bátaszék Város Önkormányzat Képviselő-testülete döntött a Baross utca I. ütem felújítási munkái kivitelezéséről.

A vállalkozási szerződés aláírásra került, a kivitelezési munkák megkezdődtek.

A felújítási munkát a KÉSZ Kft. végzi. A vállalkozó kezdeményezte (1.sz. melléklet) a műszaki tartalom és ezzel együtt a vállalkozási díj módosítását.

Eredeti vállalkozási díj: bruttó 20.877.365,-Ft

Módosított vállalkozási díj: bruttó 7 638 385,-Ft

Bátaszék Város Önkormányzat Képviselő-testülete a Baross utca felújításához (I.ütem) kivitelező kiválasztásáról az alábbi határozatot hozta:

***Bátaszék Város Önkormányzat Képviselő-testületének 214/2018.(VI.27.) önkormányzati határozata***

***Baross utca felújítására (I.ütem) kivitelező******kiválasztásáról***

*Bátaszék Város Önkormányzatának Képviselő-testülete*

1. *a Bátaszék, Baross utca felújítása (I. ütem) munkák elvégzésével a KÉSZ Kft.-t (7140 Bátaszék, Bonyhádi út 28.) bízza meg,*
2. *a feladat ellátásához szükséges bruttó 20.877.365,- Ft vállalkozói díj kifizetéséhez - figyelemmel a 134/2018.(IV.25.) önkormányzati határozatra - további 14.122.365,-Ft forrást a 2018. évi költségvetés 7. melléklet felújítási kiadások tervezett keretének terhére valamint 877.365,-Ft forrást az önkormányzat 2018. évi költségvetése általános tartalék keretének terhére biztosítja,*
3. *felhatalmazza a város polgármesterét a feladat ellátására vonatkozó szerződés aláírására.*

*Határidő: 2018. július 30.*

*Felelős: Dr. Bozsolik Róbert polgármester*

 *(szerződés aláírásáért)*

*Határozatról értesül: KÉSZ Kft.*

 *Bátaszéki KÖH városüz. iroda*

 *Bátaszéki KÖH pénzügyi iroda*

 *irattár*

A 2018. évre tervezett munkák elkészülnek. A határozatban módosítani szükséges kapcsolódó forrás mértékét.

A fenti indokok figyelembe vételével javasoljuk a vállalkozási szerződések módosítását az alábbi határozati javaslatok elfogadásával.

***1.sz. H a t á r o z a t i j a v a s l a t :***

**Bátaszék, Baross utca (I. ütem) – Út és csapadékvíz elvezető árok felújítási munkái tárgyú vállalkozási szerződés 2. számú módosítására**

Bátaszék Város Önkormányzatának Képviselő-testülete

1. a Baross utca (I. ütem) – Út és csapadékvíz elvezető árok felújítási munkái módosított műszaki tartalmát és módosított vállalkozási díját bruttó 7 638 385,-Ft összeggel jóváhagyja,
2. a KÉSZ Kft.-vel (7100 Szekszárd, Holdfény u. 3.) a Baross utca (I. ütem) – Út és csapadékvíz elvezető árok felújítási munkái tárgyában kötött vállalkozási szerződés 2.sz. módosítását jóváhagyja
3. felhatalmazza a város polgármesterét a feladat ellátására vonatkozó szerződés módosítás aláírására.

*Határidő:* 2018. december 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: KÉSZ Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**a 214/2018.(VI.27.) önkormányzati határozat módosítására**

Bátaszék Város Önkormányzatának Képviselő-testülete Baross utca felújítására (I.ütem) kivitelező kiválasztásáról szóló 214/2018.(VI.27.) önkormányzati határozat b) pontját az alábbiak szerint módosítja:

*„b.) a feladat ellátásához szükséges bruttó 7 638 385,- Ft vállalkozói díj kifizetését a 2018. évi költségvetés 7. melléklet felújítási kiadások tervezett keretének terhére biztosítja,,”*

*Határidő:* azonnal.

*Felelős:* Mórocz Zoltán irodavezető

*Határozatról értesül:*

 Bátaszéki KÖH városüz. iroda

 Bátaszéki KÖH pénzügyi iroda

 irattár